作者:貫雲石
標題:雙調・水仙子田家
內容:綠陰茅屋兩三間，院後溪流門外山，山桃野杏開無限。怕春光虛過眼，得浮生半日清閒。邀鄰翁為伴，使家僮過盞，直吃的老瓦盆幹。滿林紅葉亂翩翩，醉盡秋霜錦樹殘，蒼苔靜拂題詩看。酒微溫石鼎寒，瓦杯深洗盡愁煩。衣寬解，事不關，直吃的老瓦盆幹。田翁無夢到長安，婢織奴耕盡我閒，蠶收稻熟今秋辦。可無飢不受寒，樂豐年暢飲開顏。喚稚子ド新釀，靠篷窗對客彈，直吃的老瓦盆幹。布袍草履耐風寒，茅舍疏齋三兩間，榮華富貴皆虛幻。覷功名如等閒，任逍遙綠水青山。尋幾個知心伴，釀村醪飲數碗，直吃的老瓦盆幹。